Hvad er en stikprop?
Stikproppen er det stik på et elektrisk apparat, som du sætter i en stikkontakt.
De fleste elektriske apparater kommer med et EU-stik (som også kaldes et schuko-stik). Det er kendetegnet ved at have to ben og indhak med metal på overfladen. Når du putter EU-stikket i en almindelig dansk stikkontakt, er der ikke jordforbindelse.
Et DK-stik er det, du kender, med to ben og uden indhak, og det har heller ikke jordforbindelse, når du sætter det i en kontakt.
For at få jordforbindelse i en dansk stikkontakt, skal du bruge en DK-stikprop med tre ben – og selvfølgelig en stikkontakt, du kan sætte det i.
Vi anbefaler særligt, at du sørger for jordforbindelse, når det elektriske apparat, du tilslutter, bruger vand. Det gælder fx opvaskemaskiner og vaskemaskiner.